Juiste Antwoord 21

Juiste Antwoord 21 (JA21) is 'n Nederlandse rechs-liberaal partie. Ze weëd ooch besjouwd es conservatief of rechs-populistisj. De partie woeëd in d'r december van 2020 durch Joost Eerdmans en Annabel Nanninga. Ze hant zich aafgesjplits va Forum voor Democratie oet ónvreë uuever ónger mieë antisemitisje oetsjproake binne de jongerebeweëging van die partie.

JA21 hat in 2023 5.060 lede. D'r fractievuurzitter is Joost Eerdmans.

Sjtankpunte
In vöal ópzichte liek JA21 óp FvD en de anger sjwesterpartie BVNL. Zoeë pleit ze vuur 'n klinger uueverheed en minder regulering. Zie is ónger mieë vuursjtander van 'n direkte democratie, de iveuring van bindende referenda en 'ne gekoze burgemeester.

Ze is vuursjtander van e sjtrenger immigratiebeleid, zjwoar sjtroave en 'n verhuueging van 't defensiebudget noa 2% van 't BBP noa de NAVO-norm. 

Europese samewerking wilt JA21 beperke tot ikkenomisje samewerking. Ze is vuursjtander van abortus en euthanasie, meh zuut wiejer liberalisering van de wetgeëving es ónwunsjelig. Óp 't gebeed va klimaat weëd d'r noadruk gelag óp innovatie en adaptatie (dat wilt zage: zich aapasse aan 't verangerende klimaat) en JA21 pleit ónger mieë vuur kernenerzjie es duurzaam brón van elektriciteet en de besjerming van de belange van d'r agrarisje sektor en de vösjerie. Ze is doamit ónger mieë teëge sjtreng sjtiksjtofregele, e raakvlak mit BBB.

Verkezingsrizzeltate
JA21 is seër 2021 mit 1 zedel in d'r Twieëde Kamer en seër 2023 mit 3 zedele in d'r Ieësjte Kamer. Ze hat get mieë aahank in 't weste (Noord- en Zuud-Holland) es in anger landsdele en dan mit name in de klinger gemindes in en um de Randsjtad.

 Twieëde Kamer 
 Joar Liestrekker Sjtumme % Zedele 2021 Joost Eerdmans 246.620  2,37  3 / 150 2023 Joost Eerdmans 71.345  0,68  1 / 150 2025 Joost Eerdmans   9 / 150

 Ieësjte Kamer 
 Joar Liestrekker Sjtumme % Zedele 2023 Annabel Nanninga 8.289  4,63  3 / 75

 Provinciaal Sjtate 
 Provincie Zedele i 202316px Groninge0 / 4316px Friesland1 / 4316px Drenthe1 / 4316px Uueveriessel2 / 4716px Flevoland2 / 4116px Gelderland2 / 5516px Utrech2 / 4916px Noord-Holland3 / 5516px Zuud-Holland4 / 5516px Zieëland1 / 3916px Noord-Broabant2 / 5516px Hollendsj Limburg2 / 4716px Nederland22 / 572

Weblinks
 Website va JA21
 Het Juiste Antwoord (JA21), Parlement.com